b'\n_START_ARTICLE_\nTadas Du\xc5\xa1kinas\n_START_SECTION_\nBiografija\n_START_PARAGRAPH_\n2012\xc2\xa0m. Europos \xc4\x8dempionate u\xc5\xbe\xc4\x97m\xc4\x97 31-\xc4\x85 vieta 50 m plaukimo peteli\xc5\xa1ke rungtyje, 54-\xc4\x85 viet\xc4\x85 100 m laisvuoju stiliumi plaukime, 50-\xc4\x85 viet\xc4\x85 100 m peteli\xc5\xa1ke ir 44-\xc4\x85 viet\xc4\x85 50 m plaukime laisvuoju stiliumi. 2013 m. pasaulio \xc4\x8dempionato estafetiniame plaukime u\xc5\xbe\xc4\x97m\xc4\x97 13-\xc4\x85 viet\xc4\x85 kartu su Lietuvos nacionaline komanda. Sportininkas taip pat var\xc5\xbe\xc4\x97si plaukimo peteli\xc5\xa1ke individualiuose rungtyse - 50 m distancijoje u\xc5\xbe\xc4\x97m\xc4\x97 30-\xc4\x85 viet\xc4\x85, o 100 m rungtyje u\xc5\xbe\xc4\x97m\xc4\x97 33-i\xc4\x85 viet\xc4\x85. 2014 m. Europos \xc4\x8dempionato 50 m plaukimo peteli\xc5\xa1ke atrankoje u\xc5\xbe\xc4\x97m\xc4\x97 13-\xc4\x85 viet\xc4\x85 ir pirm\xc4\x85 kart\xc4\x85 pateko \xc4\xaf pusfinal\xc4\xaf, kuriame distancij\xc4\x85 \xc4\xafveik\xc4\x97 per 23,72 s ir \xc4\xaf final\xc4\x85 nepateko. Pusfinalyje pasiektas rezultatas taip pat tapo nauju Lietuvos rekordu. Sportininkas taip pat var\xc5\xbe\xc4\x97si tais pa\xc4\x8diais metais vykusiame pasaulio trumpo baseino \xc4\x8dempionate: 50 m laisvu stiliumi - 52 vieta, 50 m peteli\xc5\xa1ke - 25 vieta, 100 m peteli\xc5\xa1ke - 28 vieta. Kombinuotoje estafet\xc4\x97je kartu su Lietuvos komanda pasiek\xc4\x97 final\xc4\x85 ir u\xc5\xbe\xc4\x97m\xc4\x97 7-\xc4\x85 viet\xc4\x85 bei pagerino nacionalin\xc4\xaf rekord\xc4\x85. 2015 m. pasaulio \xc4\x8dempionato 50 m plaukimo peteli\xc5\xa1ke rungtyje u\xc5\xbeimta 20-a vieta, 100 m plaukimo peteli\xc5\xa1ke - 49 vieta. Kombinuotoje estafet\xc4\x97je u\xc5\xbeimta 12-a vieta ir pagerintas Lietuvos rekordas. 2017 m. pasaulio \xc4\x8dempionate var\xc5\xbe\xc4\x97si dvejuose rungtyse: 50 m peteli\xc5\xa1ke u\xc5\xbeimta 30-a vieta, o 100 m plaukimo peteli\xc5\xa1ke rungtyje pasiekta 45-a vieta. Tais pa\xc4\x8diais metais vykusioje Universiadoje sportininkas u\xc5\xbe\xc4\x97m\xc4\x97 22-\xc4\x85 viet\xc4\x85 50 metr\xc5\xb3 nuotolyje. 2018 m. pasaulio trumpo baseino \xc4\x8dempionate u\xc5\xbeimta 37-a vieta plaukime peteli\xc5\xa1ke._NEWLINE_2019 m. pabaigoje paskelb\xc4\x97 apie profesionalios karjeros pabaig\xc4\x85.'